CELEX: 
Language: fi
Date: 2021-06-17 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston direktiivin 2014/94/EU täydentämisestä sähkökäyttöisten linja-autojen latauspisteitä koskevien standardien osalta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Direktiivin 2014/94/EU
                  1
                8 artiklassa siirretään komissiolle valta antaa delegoituja säädöksiä, joilla täydennetään tai päivitetään direktiivin 4, 5 ja 6 artiklassa sekä liitteessä II tarkoitettuja vaihtoehtoisten polttoaineiden infrastruktuurin teknisiä eritelmiä.
            
            
               Delegoidut säädökset ovat tarpeen, jotta voidaan edellyttää, että käyttöön otettavat tai uudistettavat infrastruktuurit ovat laadittavana olevissa eurooppalaisissa standardeissa (EN) olevien teknisten eritelmien mukaisia, sanotun kuitenkaan rajoittamatta asetuksen (EU) N:o 1025/2012 soveltamista tapauksissa, joissa eurooppalaiset standardointiorganisaatiot ovat suositelleet vain yhtä teknistä ratkaisua, jonka tekniset eritelmät on kuvattu asiaa koskevassa eurooppalaisessa standardissa.
            
            
               Direktiivin 2014/94/EU täytäntöönpanemiseksi ja asetuksen (EU) N:o 1025/2012 10 artiklan 1 kohdan mukaisesti komissio on toimittanut Euroopan standardointikomitealle (CEN) ja Euroopan sähkötekniikan standardointikomitealle (CENELEC) pyynnön (M533)
                  2
               , joka koskee asianmukaisten eurooppalaisten standardien laatimista ja hyväksymistä tai olemassa olevien standardien muuttamista vahvistamalla yhteentoimivuuden tekniset eritelmät ja tarvittaessa yksi ainoa ratkaisu, joka perustuu vaihtoehtoisten polttoaineiden infrastruktuuria koskeviin kansainvälisiin standardeihin.
            
            
               Standardit, jotka CEN/CENELEC laatii pyynnön M/533 perusteella, koskevat direktiivissä 2014/94/EU tarkoitettuja vaihtoehtoisten polttoaineiden infrastruktuurin teknisiä eritelmiä. Näihin eritelmiin viitataan 4 artiklan 14 kohdassa ja liitteessä II olevassa 1.3, 1.4, 1.5, 1.6 ja 1.8 kohdassa (sähkön jakelu maantie-, meri- ja sisävesiliikennettä varten), 5 artiklan 3 kohdassa ja liitteessä II olevassa 2 kohdassa (vedyn jakelu maantieliikennettä varten) sekä 6 artiklan 11 kohdassa ja liitteessä II olevassa 3 kohdassa (maakaasun jakelu, mukaan lukien biometaani, maantie-, meri- ja sisävesiliikennettä varten).
            
            
               Kun CEN/CENELEC oli hyväksynyt pyynnön M/533 mukaiset asiaankuuluvat standardit, komissio hyväksyi 13 päivänä elokuuta 2019 komission delegoidun asetuksen (EU) 2019/1745 Euroopan parlamentin ja neuvoston direktiivin 2014/94/EU täydentämisestä ja muuttamisesta siltä osin kuin kyse on L-luokan moottoriajoneuvojen latauspisteistä, sisävesialusten maasähkönsyötöstä, vedyn jakelusta maantieliikennettä varten ja maakaasun jakelusta maantie- ja vesiliikennettä varten sekä delegoidun asetuksen (EU) 2018/674 kumoamisesta.
            
            
               Tällä komission delegoidulla asetuksella täydennetään direktiivin 2014/94/EU liitteessä II olevassa 1.6 kohdassa tarkoitettuja sähkökäyttöisten linja-autojen latauspisteitä koskevia teknisiä eritelmiä. 
            
            
               On tarpeen hyväksyä sähkökäyttöisten linja-autojen latauspisteitä koskevat yhteiset standardit teknisten ja sääntelyyn liittyvien esteiden poistamiseksi kaikkialla EU:ssa ja sitä myöten sisämarkkinoiden kehittämisen helpottamiseksi, jotta voidaan luoda oikeanlaiset olosuhteet markkinatoimijoille ja varmistaa puhtaita ajoneuvoja koskevan tarkistetun direktiivin
                  3
                sujuva täytäntöönpano. Direktiivissä asetetaan puhtaiden linja-autojen julkisia hankintoja koskevat kansalliset vähimmäistavoitteet ja päästöttömien linja-autojen hankintaa koskeva alatavoite.
            
            
               Direktiivissä säädetään vähintään 24 kuukauden siirtymäkaudesta ennen kuin asianomaisista teknisistä eritelmistä tai niiden muutetuista versioista tulee käyttöön otettavaa tai uusittavaa infrastruktuuria sitovia.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Jäsenvaltioiden asiantuntijoita kuultiin vaihtoehtoisten polttoaineiden infrastruktuurin standardeja käsittelevässä kestävän liikenteen foorumissa, samoin kuin vaihtoehtoisten polttoaineiden infrastruktuurikomitean jäseniä, jotka antoivat neuvoja eurooppalaisista standardeista, jotka ovat tämän komission delegoidun asetuksen luonnoksen aiheena.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Tällä komission delegoidulla asetuksella täydennetään direktiiviä 2014/94/EU sen 4 artiklan 14 kohdan mukaisesti.
            
            
               Asetus on tarpeen teknisten standardien vahvistamiseksi EU:n tasolla, koska asetus ei edellytä kansallisia täytäntöönpanotoimenpiteitä ja varmistaa standardien oikea-aikaisen yhdenmukaistamisen ja nopean soveltamisen jäsenvaltioissa.
            
            
               KOMISSION DELEGOITU ASETUS (EU) …/…,
            
            
               annettu 17.6.2021,
            
            
               Euroopan parlamentin ja neuvoston direktiivin 2014/94/EU täydentämisestä sähkökäyttöisten linja-autojen latauspisteitä koskevien standardien osalta 
               
            
               (ETA:n kannalta merkityksellinen teksti)
            
         
         
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon vaihtoehtoisten polttoaineiden infrastruktuurin käyttöönotosta 22 päivänä lokakuuta 2014 annetun Euroopan parlamentin ja neuvoston direktiivin 2014/94/EU
                  4
                ja erityisesti sen 4 artiklan 14 kohdan,
            
            
               sekä katsoo seuraavaa:
            
            
               (1)Direktiivissä 2014/94/EU säädetään, että lataus- ja tankkauspisteiden yhteentoimivuutta koskevat tekniset eritelmät olisi määritettävä eurooppalaisissa tai kansainvälisissä standardeissa. Niiden standardien osalta, joita ei ole vielä hyväksytty, standardoinnin olisi perustuttava laadittavina oleviin standardeihin.
            
            
               (2)Euroopan komissio pyysi
                  5
                Euroopan parlamentin ja neuvoston asetuksen (EU) N:o 1025/2012
                  6
                10 artiklan 1 kohdan nojalla Euroopan standardointikomiteaa (CEN) ja Euroopan sähkötekniikan standardointikomiteaa (Cenelec) laatimaan ja hyväksymään asianmukaisia eurooppalaisia standardeja tai muuttamaan olemassa olevia eurooppalaisia standardeja, jotka koskevat sähkön jakelua maantie-, meri- ja sisävesiliikennettä varten, vedyn jakelua maantieliikennettä varten sekä maakaasun, myös biometaanin, jakelua maantie-, meri- ja sisävesiliikennettä varten.
            
            
               (3)Komission pyynnön M/533 toteuttamisen jälkeen CEN ja Cenelec ovat laatineet standardit, jotka sisältävät direktiivin 2014/94/EU liitteessä II olevassa 1.6 kohdassa tarkoitetut sähkökäyttöisten linja-autojen latauspisteitä koskevat tekniset eritelmät. 
            
            
               (4)CEN ja Cenelec ovat ilmoittaneet komissiolle, että standardissa EN 62196-2 kuvatut tyypin 2 liittimet soveltuvat parhaiten sähkökäyttöisten linja-autojen normaali- ja suuritehoisiin vaihtovirtalatauspisteisiin.
            
            
               (5)CEN ja Cenelec ovat ilmoittaneet komissiolle, että standardissa EN 62196-3 kuvatun yhdistetyn latausjärjestelmän ”Combo2”-liittimiä olisi käytettävä sähkökäyttöisten linja-autojen normaali- ja suuritehoisissa tasavirtalatauspisteissä.
            
            
               (6)CEN ja Cenelec ovat ilmoittaneet komissiolle, että standardin EN 61851-23-1 mukaisesti linja-autojen virroitinlataukseen moodissa 4 käytettävien automatisoitujen laitteiden kontaktipintaan olisi yhteentoimivuuden varmistamiseksi sovellettava standardia EN 50696. Tällä standardilla yhdessä edellä mainittujen standardien kanssa on keskeinen rooli sähkökäyttöisten linja-autojen käyttöönotossa kaupungeissa.
            
            
               (7)Päästöttömille linja-autoille Euroopan parlamentin ja neuvoston direktiivin (EU) 2019/1161
                  7
                nojalla varatut kansalliset vähimmäisosuudet ovat enintään 22,5 prosenttia vuosina 2021–2025 ja 32,5 prosenttia vuosina 2026–2030. Koska yhä useammat julkisen liikenteen viranomaiset ja liikenteenharjoittajat siirtyvät päästöttömiin linja-autoihin näiden tavoitteiden saavuttamiseksi, ajoneuvo- ja latausinfrastruktuurin täysi yhteentoimivuus on tulossa välttämättömäksi.
            
            
               (8)Sähkökäyttöisten linja-autojen eri lataustyyppien yhteentoimivuus olisi varmistettava, jotta voidaan luoda tasapuoliset toimintaedellytykset valmistajille ja liikenteenharjoittajille sekä mahdollistaa mittakaavaedut varmistaen samalla avoimuus teknisten ratkaisujen suhteen. Yhteentoimivuuden olisi edelleen lisättävä älykkään latauksen käyttöä, kaksisuuntaiset latauspalvelut mukaan luettuina. 
            
            
               (9)Jäsenvaltioiden asiantuntijat, joita kuultiin vaihtoehtoisten polttoaineiden infrastruktuuria käsittelevässä komiteassa, ja jäsenvaltioiden liikenneasiantuntijat antoivat lausuntonsa eurooppalaisista standardeista ja teknisistä eritelmistä, joita tämä delegoitu säädös koskee.
            
            
               (10)Komission pitäisi täydentää direktiivin 2014/94/EU liitteessä II olevaa 1.6 kohtaa lisäämällä siihen viittaukset CENin ja Cenelecin laatimiin eurooppalaisiin standardeihin ja teknisiin eritelmiin.
            
            
               (11)Kun direktiivin 2014/94/EU liitteessä II määritettyjä uusia teknisiä eritelmiä pannaan täytäntöön komission delegoiduilla säädöksillä, olisi sovellettava 24 kuukauden siirtymäkautta,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
            
               Direktiivin 2014/94/EU liitteessä II olevassa 1.6 kohdassa tarkoitetut sähkökäyttöisten linja-autojen latauspisteet on yhteentoimivuutta varten varustettava seuraavasti:
            
            
               –sähkökäyttöisten linja-autojen normaali- ja suuritehoiset vaihtovirtalatauspisteet on varustettava vähintään standardissa EN 62196-2 kuvatuilla tyypin 2 liittimillä;
            
         
         
            
               –sähkökäyttöisten linja-autojen normaali- ja suuritehoiset tasavirtalatauspisteet on varustettava vähintään standardissa EN 62196-3 kuvatuilla yhdistetyn latausjärjestelmän ”Combo 2”-liittimillä;
            
            
               –infrastruktuuriin asennettavaa automatisoitua latausvirroitinta (pantografi), ajoneuvon katolle asennettavaa automatisoitua latausvirroitinta, ajoneuvon alle asennettavaa automatisoitua latausvirroitinta sekä joko ajoneuvon sivuun tai katolle kytkettävää infrastruktuuriin asennettavaa automatisoitua latausvirroitinta koskevan standardin EN 61851-23-1 mukaisesti sähkökäyttöisten linja-autojen virroitinlataukseen moodissa 4 käytettävän automatisoidun laitteen kontaktipinta on varustettava standardissa EN 50696 määritetyillä mekaanisilla tai sähköisillä kytkennöillä.
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. 
            
            
               Sitä sovelletaan [julkaisutoimisto: lisätään päivämäärä 24 kuukauden kuluttua voimaantulopäivästä].
            
            
               Tätä asetusta sovelletaan ainoastaan sellaisiin sähkökäyttöisten linja-autojen latauspisteisiin, jotka on asennettu tämän asetuksen soveltamispäivän jälkeen.
            
            
               Tätä asetusta ei sovelleta johdinautojen yläpuolisten johtojen latausinfrastruktuuriin (ajolangat). 
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 17.6.2021
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                  
                        Euroopan parlamentin ja neuvoston direktiivi 2014/94/EU, annettu 22 päivänä lokakuuta 2014, vaihtoehtoisten polttoaineiden infrastruktuurin käyttöönotosta (ETA:n kannalta merkityksellinen teksti).
                  
               
               
                  
                     (2)
                  
                  
                        M/533 – Commission Implementing Decision C(2015) 1330 final of 12 March 2015 on a standardisation request addressed to the European standardisation organisations, in accordance with Regulation (EU) No 025/2012 of the European Parliament and of the Council, to draft European standards for alternative fuels infrastructure (Komission täytäntöönpanopäätös C(2015) 1330 final, annettu 12 päivänä maaliskuuta 2015 eurooppalaisille standardointiorganisaatioille Euroopan parlamentin ja neuvoston asetuksen (EU) N:o 1025/2012 mukaisesti annettavasta standardointipyynnöstä, joka koskee eurooppalaisten standardien laatimista vaihtoehtoisten polttoaineiden infrastruktuurille).
                  
               
               
                  
                     (3)
                  
                        Euroopan parlamentin ja neuvoston direktiivi (EU) 2019/1161, annettu 20 päivänä kesäkuuta 2019, puhtaiden ja energiatehokkaiden tieliikenteen moottoriajoneuvojen edistämisestä annetun direktiivin 2009/33/EY muuttamisesta (ETA:n kannalta merkityksellinen teksti).
               
               
                  
                     (4)
                  
                        EUVL L 307, 28.10.2014, s. 1. 
               
               
                  
                     (5)
                  
                        M/533 – Commission Implementing Decision C(2015) 1330 final of 12 March 2015 on a standardisation request addressed to the European standardisation organisations, in accordance with Regulation (EU) No 1025/2012 of the European Parliament and of the Council, to draft European standards for alternative fuels infrastructure (Komission täytäntöönpanopäätös C(2015) 1330 final, annettu 12 päivänä maaliskuuta 2015 eurooppalaisille standardointiorganisaatioille Euroopan parlamentin ja neuvoston asetuksen (EU) N:o 1025/2012 mukaisesti annettavasta standardointipyynnöstä, joka koskee eurooppalaisten standardien laatimista vaihtoehtoisten polttoaineiden infrastruktuurille).
               
               
                  
                     (6)
                  
                        Euroopan parlamentin ja neuvoston asetus (EU) N:o 1025/2012, annettu 25 päivänä lokakuuta 2012, eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta (EUVL L 316, 14.11.2012, s. 12).
               
               
                  
                     (7)
                  
                        Euroopan parlamentin ja neuvoston direktiivi (EU) 2019/1161, annettu 20 päivänä kesäkuuta 2019, puhtaiden ja energiatehokkaiden tieliikenteen moottoriajoneuvojen edistämisestä annetun direktiivin 2009/33/EY muuttamisesta (EUVL L 188, 12.7.2019, s. 116).